[{"text_idx": "#000000", "text": "Linnafestivali UIT ta\u0308navune programm keskendub linnapausidele"}, {"text_idx": "#000001", "text": "Tartus 16.-19. augustini toimuva linna- ja kunstifestivali UIT seekordse programmi keskmes on linnapausid ehk tu\u0308hermaad, tu\u0308hjad krundid, poolikud hooned ja muud u\u0308leminekufaasis alad."}, {"text_idx": "#000002", "text": "Nelja pa\u0308eva jooksul saab Tartu eri paigus kunstnike linnapausidest inspireeritud installatsioone otsida, u\u0308mber linnapiiri matkata, ajutises kolahoovis ma\u0308ngida, mikrokinos animatsioone vaadata ning linnalooduse ja garaaz\u030clate tuuridel osaleda. Samuti garaaz\u030cina\u0308itust uudistada, Toomema\u0308el ehast koiduni kestvat heliinstallatsiooni kuulata, kunstnike arutelus so\u0303na sekka o\u0308elda, Tour d \u0301O\u0308O\u0308 u\u0308hisso\u0303idul ratastega la\u0308bi o\u0308ise linna vurada ja end u\u0308heo\u0308o\u0308klubis uude pa\u0308eva tantsida. Tegevust ja avastamisro\u0303o\u0303mu jagub igas vanuses tartlastele ning kaugemalt tulijatele."}, {"text_idx": "#000005", "text": "Linnafestival UIT on kaheksandat korda toimuv kohaspetsiifilise kunsti festival, mille eesma\u0308rgiks on avastada Tartu linnaruumi. UIT tunneb huvi selle vastu, kuidas me linnaruumi tunnetame ja kasutame, ning teeb distsipliinideu\u0308lest koosto\u0308o\u0308d nii kohalike kui ka va\u0308liskunstnikega selleks, et pakkuda publikule vo\u0303imalust oma linna teisest perspektiivist vaadelda. Festival innustab avalikku ruumi nautima ja mo\u0303tisklema selle u\u0308le, mida saaks me ko\u0303ik koos teha selleks, et meie linnad oleksid kodusemad ja mitmekesisemad. Kui ta\u0308navu on festivali fookuses linnapausid, siis varasemalt on su\u0308ndmuse keskmes olnud na\u0308iteks parasiitarhitektuur, putkad jms. Festivali kuraatorid on Marie Valgre ja Kadri Lind."}]